### NN 119/2024 (16.10.2024.), Obvezatne upute broj LN I o redoslijedu izbornih radnji i tijeku rokova za provedbu prijevremenih izbora za gradonačelnika Grada Otoka

DRŽAVNO IZBORNO POVJERENSTVO REPUBLIKE HRVATSKE

1972

Na osnovi članka 48. Zakona o lokalnim izborima (»Narodne novine«, broj 144/12, 121/16, 98/19, 42/20, 144/20 i 37/21, dalje: Zakon), Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 16. listopada 2024. donijelo je

OBVEZATNE UPUTE BROJ LN I

REDOSLIJED IZBORNIH RADNJI I TIJEK ROKOVA ZA PROVEDBU PRIJEVREMENIH IZBORA ZA GRADONAČELNIKA GRADA OTOKA

1. Odlukom Vlade Republike Hrvatske o raspisivanju prijevremenih izbora za gradonačelnika Grada Otoka, klasa: 022-03/24-04/371, urbroj: 50301-04/32-24-2, od 16. listopada 2024., raspisani su prijevremeni izbori za gradonačelnika Grada Otoka (dalje: prijevremeni izbori).

Odluka Vlade Republike Hrvatske stupa na snagu 31. listopada 2024.

Prijevremeni izbori će se održati u nedjelju, 1. prosinca 2024.

2. Rokovi teku od

1. studenoga 2024. u 00:00 sati.

3. Prijedlozi kandidatura za izbor gradonačelnika Grada Otoka moraju prispjeti Gradskom izbornom povjerenstvu Grada Otoka (dalje: Gradsko izborno povjerenstvo) u roku od 14 dana od dana stupanja na snagu odluke o raspisivanja prijevremenih izbora, dakle do

14. studenoga 2024. do 24:00 sata.

(članak 21. stavak 1. Zakona)

4. Gradsko izborno povjerenstvo sastavit će i objaviti zbirnu listu pravovaljano predloženih kandidatura za izbor gradonačelnika Grada Otoka (dalje: zbirna lista), u lokalnim sredstvima javnog priopćavanja i tisku, na oglasnoj ploči i mrežnoj stranici Grada Otoka u roku od 48 sati od isteka roka za kandidiranje, dakle do

16. studenoga 2024. do 24:00 sata.

(članak 26. stavak 1. Zakona)

5. Gradsko izborno povjerenstvo dostavit će Državnom izbornom povjerenstvu zbirnu listu radi objave cjelovite informacije o svim kandidaturama.

Objava Državnog izbornog povjerenstva ne predstavlja izbornu radnju u smislu zaštite izbornog prava.

(članak 26. stavak 2. Zakona)

6. Izborna promidžba počinje danom objave zbirne liste te traje zaključno do 24 sata prije dana održavanja prijevremenih izbora, dakle do

29. studenoga 2024. do 24:00 sata.

(članak 35. stavak 1. Zakona)

7. Zabrana izborne promidžbe (izborna šutnja), javno predstavljanje i obrazlaganje izbornih programa sudionika biračima, nagovaranje birača da glasuju za određenog kandidata, objavljivanje procjena izbornih rezultata, kao i objavljivanje prethodnih, neslužbenih rezultata prijevremenih izbora, izjava i intervjua sudionika izborne promidžbe te navođenje njihovih izjava ili pisanih djela traje

od 30. studenoga 2024. u 00:00 sati

do 1. prosinca 2024. u 19:00 sati.

(članak 35. stavak 3. Zakona)

8. Gradsko izborno povjerenstvo objavit će koja su biračka mjesta određena s naznakom koji birači imaju pravo glasovati na pojedinim biračkim mjestima, najkasnije 15 dana prije dana održavanja prijevremenih izbora, dakle do

15. studenoga 2024. do 24:00 sata.

(članak 69. stavak 1. Zakona)

9. Političke stranke dužne su odrediti članove pojedinih biračkih odbora i dostaviti njihova imena Gradskom izbornom povjerenstvu najkasnije 12 dana prije održavanja prijevremenih izbora, dakle do

18. studenoga 2024. do 24:00 sata.

(članak 42. stavak 6. Zakona)

Ako političke stranke ne odrede članove pojedinih biračkih odbora odnosno ako prijedlozi za imenovanje članova biračkih odbora ne prispiju Gradskom izbornom povjerenstvu u zadanom roku, Gradsko izborno povjerenstvo samostalno će odrediti članove biračkih odbora.

(članak 42. stavak 6. Zakona)

10. Gradsko izborno povjerenstvo mora imenovati članove biračkih odbora najkasnije 10 dana prije dana održavanja prijevremenih izbora, dakle do

20. studenoga 2024. do 24:00 sata.

(članak 44. stavak 2. Zakona)

11. Glasovanje traje neprekidno

1. prosinca 2024. od 7:00 do 19:00 sati.

Biračka mjesta se zatvaraju u 19:00 sati. Biračima koji su se zatekli na biračkom mjestu omogućit će se glasovanje i nakon 19:00 sati.

(članak 74. Zakona)

12. Birački odbori moraju u što kraćem roku dostaviti zapisnike o svom radu s ostalim izbornim materijalom Gradskom izbornom povjerenstvu, a najkasnije u roku od 12 sati od zatvaranja biračkih mjesta, dakle do

2. prosinca 2024. do 7:00 sati.

(članak 65. Zakona)

13. Gradsko izborno povjerenstvo utvrdit će rezultate glasovanja na biračkim mjestima na svom području najkasnije u roku 24 sata od zatvaranja biračkih mjesta, dakle do

2. prosinca 2024. do 19:00 sati.

14. Kad Gradsko izborno povjerenstvo utvrdi rezultate glasovanja bez odgode će objaviti rezultate prijevremenih izbora sukladno zapisnicima o radu.

(članci 101. i 102. Zakona)

15. Zaštita izbornog prava ostvaruje se u skladu s odredbama članaka 127. do 133. Zakona.

16. Ove Obvezatne upute objavit će se u »Narodnim novinama«, a stupaju na snagu 31. listopada 2024.

17. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena: Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem su rodu navedeni.

Klasa: 012-03/24-01/35

Urbroj: 507-03/06-24-1

Zagreb, 16. listopada 2024.

Predsjednik
 mr. sc. Radovan Dobronić, v. r.